Grand Prix Elsy Jacobs også kendt som Festival Luxembourgeois du cyclisme féminin Elsy Jacobs er et internationalt cykelløb for kvinder i landevejscykling. Løbet arrangeres hver år i Garnich, Luxembourg. Siden 2008 har løbet været en del af kvindernes UCI kalender. Mellem 2009 og 2011 blev løbet af UCI klassificeret som et kategori 1.1 løb, og siden 2012 har det været klassificeret som et kategori 2.1 etapeløb. Løbet er opkaldt efter Elsy Jacobs, som var den første vinder af linjeløbet ved VM i landevejscykling for kvinder, som fandt sted i Reims, Frankrig i 1958 og som var indehaver af timerekorden fra 1958 til 1972.